Държавен вестник, бр. 88, 2025 г., стр. 103

БРОЙ  88	
Д Ъ Р Ж А В Е Н  В Е С Т Н И К 	
СТР.  103  
МИНИСТЕРСТВО
НА ОТБРАНАТА
Наредба за изменение и допълнение на На­
редба № Н-4 от 18.04.2024 г. за организацията 
и дейността на военните клубове, социал­
ните кухни и домовете за пенсионирани 
военнослужещи, ветерани и военноинвалиди 
(ДВ, бр. 38 от 2024 г.)
§ 1. В наименованието на наредбата след 
думите „военните клубове“ се поставя запе­
тая и се добавя „представителните обекти“. 
§ 2. В чл. 1, ал. 1, т. 1 след думите „воен­
ните клубове“ се добавя „и представителните 
обекти“.
§ 3. В наименованието на глава втора 
след думите „военните клубове“ се добавя 
„и представителните обекти“. 
§ 4. Член 6 се изменя така:
„Чл. 6. Централният военен клуб и рези­
денция „Лозенец“ в гр. София са предста­
вителни обекти на Министерството на от­
браната, в които се провеждат официални 
мероприятия на Министерството на отбра­
ната, структурите на пряко подчинение на 
министъра на отбраната и Българската армия, 
както и представителна и протоколна дейност 
и мероприятия от държавни учреждения и 
институции.“
§ 5. Създава се чл. 12а: 
„Чл. 12а. В резиденция „Лозенец“ се 
организират и провеждат представителни 
мероприятия на Министерството на от­
браната, структурите на пряко подчинение 
на министъра на отбраната и Българската 
армия, както и посрещане на чуждестран­
ни делегации и гости, след разрешение от 
министъра на отбраната.“ 
§ 6. Създава се чл. 12б: 
 „Чл. 12б. Въз основа на писмен акт на 
министъра на отбраната провеждането на 
мероприятия в резиденция „Лозенец“ е без­
възмездно за:
1. организирани служебни инициативи на 
Министерството на отбраната, структурите 
на пряко подчинение на министъра на отбра­
ната и Българската армия по предложение 
на заместник-министрите на отбраната, по­
стоянния секретар на отбраната, началника 
на отбраната и командирите на структури 
по чл. 60д, ал. 1 от Закона за отбраната и 
въоръжените сили на Република България;
2. провеждането на протоколни и пред­
ставителни мероприятия в изпълнение на 
държавната политика за представляващите 
висши държавни институции – президента на 
Република България, министър-председателя, 
председателя на Народното събрание.“ 
§ 7. Създава се чл. 12в: 
„Чл. 12в. В резиденция „Лозенец“ могат 
да се провеждат протоколни мероприятия 
и почасово отделни мероприятия от други 
ведомства, организации, физически и юри­
дически лица. Мероприятията се провеждат 
по заявка и на дати, в които няма заявени 
такива по чл. 12а и 12б, по цени, определени 
със заповед на изпълнителния директор на 
агенцията.“
§ 8. Създава се чл. 12г: 
„Чл. 12г. Провеждането на мероприятия в 
резиденция „Лозенец“ се извършва въз основа 
на писмена заявка до изпълнителния дирек­
тор на агенцията, придружена със списък 
на участниците в мероприятието, който се 
актуализира към датата на провеждането му.“
§ 9. В чл. 32, ал. 2 т. 1 се отменя.
§ 10. В чл. 34, ал. 4 думата „Управителят“ 
се заменя с „Длъжностното лице, отговорно 
пряко за дейността“.
Заключителна разпоредба
§ 11. Наредбата влиза в сила от деня на 
обнародването є в „Държавен вестник“.
Министър: 
Атанас Запрянов
5851
БЪЛГАРСКА НАРОДНА БАНКА
НАРЕДБА № 49
от 6 октомври 2025 г.
за условията и реда за издаване на лиценз 
и изисквания към дейността на лицата, 
обслужващи кредити, и за предоставяне на 
информация от купувачите на кредити и 
кредитните институции
Г л а в а  п ъ р в а
ОБЩИ ПОЛОЖЕНИЯ
Общи положения
Чл. 1. (1) С тази наредба се определят:
1. условията и редът за издаване на ли­
ценз за осъществяване на дейност от лицата, 
обслужващи кредити;
2. условията и редът за воденето и поддър­
жането на регистъра по чл. 15 от Закона за 
лицата, обслужващи кредити, и купувачите 
на кредити, както и изисквания към неговото 
съдържание;
3. редът за предоставяне на финансовата 
и статистическата отчетност от лицата, об­
служващи кредити;